Na ostrov Nantucket prichádza záhadný manželský pár, ktorý si môže dovoliť všetko – okázalé večierky, dve jachty aj luxusné miliónové sídlo. No s leskom ich bohatstva sa vynárajú otázky: kto sú Richardsonovci a čo skrývajú? Keď ich sídlo zhorí do tla a asistentka Coco zmizne, ostrov zaplaví vlna podozrení. Náčelník polície Ed Kapenash odchádza do dôchodku, no možno ho čaká ešte jeden posledný prípad, ktorý môže navždy zmeniť ostrov aj ľudí, ktorí ho nazývajú domovom.Labutia pieseň je ďalší emotívny príbeh z prostredia ostrova Nantucket od Elin Hilderbrandovej – mix letnej noblesy, tajomstiev a drámy. Stretávame známe postavy, do hry vstupujú aj nové a ostrov Nantucket opäť raz ukáže, že pod slnečným povrchom sa skrývajú vášne, túžby aj nebezpečné klamstvá.